recursal/SuperWikiNEXT-32B huggingface dataset:
**थमन एस** (जन्म 16 नवंबर 1983) या एस. एस. थमन का वास्तविक नाम घंटासला सई श्रीनिवास है। थमन एस एक भारतीय संगीतकार, पेशेवर ढोलवादक(ड्रमर) और पार्श्व गायक हैं। उन्होंने मुख्य रूप से तेलुगु और तमिल फिल्मों में काम किया है।  थमन एक प्रतिभाशाली बालक थे। उन्होंने 3 साल की उम्र में ड्रम बजाना शुरू कर दिया था। उनके पिता उनके पहले शिक्षक थे। वे एक कुशल ड्रमर भी थे, जिन्होंने प्रसिद्ध ताल वादक शिवमणि के साथ काम किया था। थमन ने 11 साल की उम्र में एक सहायक ड्रमर के रूप में फिल्म उद्योग में प्रवेश किया था। वे 1994 में तेलुगु फिल्म *भैरव द्वीपम* के बैकग्राउंड स्कोर के लिए अपने पिता के साथ गए थे।  संगीत निर्देशक बनने से पहले उन्होंने दुनिया भर में 7000 मंचीय प्रस्तुतियाँ दीं। फ़िल्म संगीत निर्देशक बनने से पहले उन्होंने 64 भारतीय संगीत निर्देशकों के लिए रिदम बॉक्स प्लेयर, कीबोर्ड प्रोग्रामर और 900 फिल्मों के लिए ड्रमर के रूप में काम किया। एक संगीत निर्देशक के रूप में उनकी पहली रिलीज़ तेलुगु में *किक (2009 फ़िल्म)*  और तमिल में *सिंधनई सेई* थी, दोनों फ़िल्में 2009 में रिलीज़ हुई थीं। 

उन्होंने भारत के सबसे प्रसिद्ध निर्देशकों में से एक शंकर की *बॉयज़* (2003) के साथ अपने अभिनय की शुरुआत की। उन्हें यह भूमिका पूरी तरह से अपने ड्रम बजाने के कौशल के आधार पर मिली थी क्योंकि फिल्म में उनका किरदार एक किशोर का है जो एक बैंड में ड्रमर होता है। फ़िल्म की सफलता के बाद उनके पास अभिनय के अनेकों प्रस्ताव आए, लेकिन उन्होंने अपने संगीत को जारी रखने का फैसला किया।

संदर्भ
------



1. ↑  दुंदू, संगीथा देवी (29 जुलाई 2019). "यामिनी घंटासला, कंपोज़ एस एस थमन'स सिज़र, इज़ द वॉइस बिहाइंड द 'गिरा गिरा गिरा' सॉङ्ग इन 'डियर कॉमरेड'". *द हिंदू* (अंग्रेज़ी में). आइ॰एस॰एस॰एन॰ 0971-751X. अभिगमन तिथि 22 June 2022.
2. ↑  "थमन टू रैंडर म्यूज़िक फ़ॉर एनटीआर - हरीश शंकर मूवी". *Pluzmedia.in*. 2012-08-10. मूल से 2012-09-13 को पुरालेखित. अभिगमन तिथि 2016-01-20.
3. ↑  "तेलुगु सिनेमा न्यूज़, तेलुगु मूवीज़ अपडेट्स, लेटेस्ट मूवी रिव्यूज़ इन तेलुगु". तेलुगु बॉक्सऑफ़िस. अभिगमन तिथि 2016-01-20.
4. ↑  *मणिशर्मा इज़ माई गुरु इन म्यूज़िक सिंस स्कूल डेज़, थमन इंटरव्यू एनटीवी*. मूल से 2021-12-21 को पुरालेखित.
5. ↑  "युवन एंड थमन टीम अप अगेन फ़ॉर 'अध्यायम'". *आईबीएनलाइव*. मूल से 2015-04-13 को पुरालेखित. अभिगमन तिथि 2016-01-20.
6. ↑  "थमन टू कंपलीट 50थ फ़िल्म विद आगड़ू". *Raagalahari.com*. 2013-06-17. अभिगमन तिथि 2016-01-20.
**माला शब्द संशोधक** एक प्रकार का शब्द संशोधक है, जिसका निर्माण 25 दिसम्बर 2013 को माखनलाल चतुर्वेदी राष्ट्रीय पत्रकारिता एवं संचार विश्वविद्यालय के निर्माण दल द्वारा किया गया था। इसका नाम माखनलाल जी के नाम पर ही रखा गया है। यह निःशुल्क और मुक्त स्रोत के साथ उपलब्ध है। इसका निर्माण कंप्यूटरों में परिशुद्ध हिंदी लिखने हेतु किया गया था। कार्यक्रम का आयोजन पं.मदनमोहन मालवीय की जयंती एवं पूर्व प्रधानमंत्री श्री अटल बिहारी वाजपेयी की जन्मतिथि के अवसर पर किया गया था।

इस अनुप्रयोग के निर्माण दल में अनुराग सीठा, रवि रतलामी, महेश परिमल एवं मनीष माहेश्वरी आदि शामिल थे।


"हिंदी कठिन किंतु वैज्ञानिक भाषा है। ऐसा माना जाता है कि विकसित एवं अविकसित भाषाओं में मुख्य अंतर यह होता है कि विकसित भाषा में कम अक्षर होते हैं। हिंदी में अधिक अक्षर होने के बावजूद भी इसका वर्तनी शोधक तैयार कर लेना एक बड़ी उपलब्धि है।"

—उदय वर्मा, पूर्व सचिव, सूचना एवं प्रसारण मंत्रालय

सन्दर्भ
-------

1. ↑  "विश्वविद्यालय में हिंदी के प्रथम ओपन सोर्स स्पेल चैक सॉफ्टवेयर 'माला शब्द संशोधक' (माखनलाल चतुर्वेदी हिंदी शब्द शोधक) का लोकार्पण". *mcu.ac.in*. माखनलाल चतुर्वेदी विश्वविद्यालय. मूल से 5 मार्च 2016 को पुरालेखित. अभिगमन तिथि 25 अगस्त 2015.
2. 1 2  "भाषा के विकास में तकनीकी संसाधनों की अहम भूमिका". दैनिक भास्कर. 25 दिसम्बर 2013. मूल से 23 सितंबर 2015 को पुरालेखित. अभिगमन तिथि 25 अगस्त 2015.

बाहरी कड़ियाँ
-------------

* आधिकारिक जालस्थल
* माला शब्द संशोधक
पदों की विषम और सम संख्या वाले डेटा के समूह में माध्यिका निकालना
माध्यिका (अंग्रेज़ी: Median) सांख्यिकी और प्रायिकता सिद्धांत में वह मान है जो सांख्यिकीय जनसंख्या, प्रायिकता बंटन या प्रतिचयन के पदों को दो बराबर भागों में इस प्रकार बांटता है कि आधे पद इससे बड़े तथा आधे पद इससे छोटे हों। जब पदों को परिमाण अनुसार आरोही या अवरोही क्रम में व्यवस्थित किया जाता है तब बीच वाला पद माध्यिका या मध्यक कहलाता है। माध्य की तुलना में डेटा का वर्णन करने में माध्यिका की मूल विशेषता यह है कि यह बहुत बड़े या छोटे मूल्यों के एक छोटे अनुपात से विषमता नहीं दर्शाता है, और इसलिए केंद्र का बेहतर निरूपण प्रदान करता है।

संख्याओं का परिमित डेटा समूह
----------------------------

जब संख्याओं की एक परिमित सूची को सबसे छोटे से सबसे बड़े क्रम में सूचीबद्ध किया जाता है तब उन संख्याओं की माध्यिका "मध्य" की संख्या होती है।

यदि डेटा समूह में विषम संख्या में अवलोकन हैं, तो बीच की संख्या का चयन किया जाता है। उदाहरण के लिए, सात संख्याओं की निम्न सूची: 

1, 3, 3, **6**, 7, 8, 9
की माध्यिका 6 है, जो दोनों तरफ से चौथा मान है।

यदि डेटा समूह में विषम संख्या में अवलोकन हैं, तो कोई विशिष्ट मध्य मान नहीं होता है और माध्यिका को आमतौर पर दो मध्य मानों के अंकगणितीय माध्य के रूप में परिभाषित किया जाता है। उदाहरण के लिए, यह डेटा 8 अंको का समूह है

1, 2, 3, **4, 5**, 6, 8, 9
इसका औसत मान 4.5 है, अर्थात {\displaystyle (4+5)/2}.

सामान्य तौर पर माध्यिका को निम्नानुसार परिभाषित किया जा सकता है: आरोही क्रम में डेटा समूह {\displaystyle x} के {\displaystyle n} तत्वों के लिए 

यदि {\displaystyle n} विषम हो तो , {\displaystyle \mathrm {median} (x)=x\_{(n+1)/2}}
यदि {\displaystyle n} सम हो तो, {\displaystyle \mathrm {median} (x)={\frac {x\_{(n/2)}+x\_{((n/2)+1)}}{2}}}

मूल्यों [ 1, 2, 2, 3, 4, 7, 9 ] के सामान्य औसत की तुलना| प्रकार | विवरण | उदाहरण | परिणाम |
| --- | --- | --- | --- |
| मध्य स्तर | किसी डेटा समूह के न्यूनतम और अधिकतम के बीच का मध्य बिंदु | **1**, 2, 2, 3, 4, 7, **9** | **5** |
| माध्य | डेटा समूह के मानों का योग से मानों की संख्या का विभाजन: {\textstyle {\bar {x}}={\frac {1}{n}}\sum \_{i=1}^{n}x\_{i}} | (1 + 2 + 2 + 3 + 4 + 7 + 9) / 7 | **4** |
| माध्यिका | डेटा समूह के बड़े और छोटे हिस्सों को अलग करने वाला मध्य मान | 1, 2, 2, **3**, 4, 7, 9 | **3** |
| बहुलक | डेटा समूह में सबसे अधिक बार आने वाला मान | 1, **2**, **2**, 3, 4, 7, 9 | **2** |

सन्दर्भ
-------

1. ↑  पॉल टी. वॉन हिप्पल. "माध्य, माध्यिका और विषमता: एक पाठ्यपुस्तक नियम का सुधार". *सांख्यिकी शिक्षा जर्नल*. मूल से 14 अक्तूबर 2008 को पुरालेखित. अभिगमन तिथि 16 जून 2023.
2. ↑  एरिक डब्ल्यू वेइसटीन, मैथवर्ल्ड पर *सांख्यिकीय माध्यिका*
3. ↑  साइमन, लौरा जे.; "वर्णनात्मक सांख्यिकी" Archived 2010-07-30 at the Wayback Machine, *सांख्यिकीय शिक्षा संसाधन किट*, पेंसिल्वेनिया राज्य सांख्यिकी विभाग
मालागासी कभी अरबी लिपि के एक रूप में लिखी जाती थी
**मलगासी** (Malagasy) माडागास्कर देश की भाषा है। यह ऑस्ट्रोनीशियाई भाषा परिवार की मलय-पोलेनीशियाई शाखा की सदस्या है और इसका अफ़्रीका की अन्य भाषाओं से कोई सम्बन्ध नहीं है। माडागास्कर की अधिकांश जनता, जो मालागासी समुदाय का भाग है, इसे पहली भाषा के रूप में प्रयुक्त करती है, वहीं दुनिया के दूसरे कोनों में रहने वाले मालागासी प्रवासी भी इस भाषा को बोलचाल में इस्तेमाल करते हैं। माडागास्कर की लगभग पूरी आबादी, यानि क़रीब १.५ करोड़ लोग, मालागासी को अपनी मातृभाषा के रूप में प्रयोग करते हैं।

संस्कृत प्रभाव
--------------

तीसरी से दसवी शताब्दी ईसवी काल में मालागासी लोगों के पूर्वजों ने आधुनिक इण्डोनेशिया व मलेशिया के बोर्नियो द्वीप से नौकाएँ लेकर हिन्द महासागर पार किया और माडागास्कर में आ बसे। उस काल में संस्कृत मलय द्वीपसमूह (जिसका बोर्नियो भाग है) में ज्ञान व धर्म की भाषा थी। जब मालागासी लोगों के पूर्वजों ने महासागर पार करा, वे अपने साथ संस्कृत के लगभग ३५ शब्द भी ले आये जो कुछ बदलकर आज भी मालागासी भाषा में मिलते हैं। इनमें करोड़ संख्या के लिये संस्कृत का शब्द "कोटि" है, जो मालागासी में "कति" बन गया है। इसी तरह वैशाख (अप्रैल-मई) बदल गया है और अधुनिक मालागासी में अप्रैल को "साका मासय" और मई को "साका वे" कहा जाता है।

इन्हें भी देखें
---------------

* मालागासी लोग
* माडागास्कर
* ऑस्ट्रोनीशियाई भाषाएँ

बाहरी कड़ीयाँ
-------------

* पठारी मालागासी एक एक ब्यौरा, मालागासी की एक मुख्य उपभाषा पर एक ऍथनोलॉग रिपोर्ट
* मालागासी-अंग्रेज़ी शब्दकोष
* मालागासी पर अखिल अफ़्रीकी स्थानीकरण वेबपृष्ठ

सन्दर्भ
-------

1. ↑  The Languages of the World Archived 2014-07-05 at the Wayback Machine, Kenneth Katzner, pp. 354, Psychology Press, 2002, ISBN 978-0-415-25004-7, *... Madagascar (15 million). Malagasy is spoken by virtually the entire native population ...*
2. ↑  "Loanwords in the World's Languages: A Comparative Handbook Archived 2014-09-20 at the Wayback Machine," Martin Haspelmath, Uri Tadmor; Walter de Gruyter, 2009, ISBN 9783110218435, *... In Malagasy, there are some 35 Sanskrit words ... SKT koṭi 'ten million': Malay and Malagasy have kəti '100,000' ...*
कोई भी फलन जो [*a*, *b*] पर सतत है और (*a*, *b*) में अवकलनीय है, तो अन्तराल (*a*,*b*) में कोई बिन्दु *c* इस प्रकार होगा कि बिन्दु [*a*,*b*] को मिलाने वाले छेदक रेखा के *c*पर स्पर्शरेखा के समानान्तर होगी।

| कलन |
| --- |
| 
* मूलभूत प्रमेय
* फलन की सीमा
* निरंतरता
* माध्यमान प्रमेय
* रॉल प्रमेय

 |
| अंतर कलन
* अवकलज
* Change of variables
* Implicit differentiation
* टेलर प्रमेय
* Related rates
* अवकलजों की सूचीPower ruleगुणन का नियमभाग का नियमशृंखला नियम

 |
| समाकलन
* समाकल
* समाकल सूची
* अनंत समाकल
* समाकलनभागों सेचक्रcylindrical shellsप्रतिस्थापन सेत्रिकोणमितीय प्रतिस्थापनआंशिक भिन्नchanging order

 |
| सदिश कलन
* प्रवणता
* डाइवर्जेन्स (अपसरण)
* कर्ल
* लाप्लास संकारक
* प्रवणता प्रमेय
* ग्रीन प्रमेय
* स्टॉक प्रमेय
* अपसरण प्रमेय

 |
| बहुचर कलन
* मेट्रिक्स कलन
* आंशिक अवकलज
* गुणित समाकल
* रेखा समाकलन
* पृष्ठ समाकल
* आयतन समाकल
* जेकोबियन

 |
| * दे
* वा
* सं
 |

गणित में, **माध्यमान प्रमेय** (mean value theorem) के अनुसार किन्हीं दो बिन्दुओं के मध्य दिये गये किसी चाप पर कम से कम एक ऐसा बिन्दु विद्यमान होगा जिसपर चाप की स्पर्शरेखा अन्तक विन्दुओं को मिलाने वाली छेदक रेखा के समानान्तर होगी।

  

यह प्रमेय अवकलन गणित और गणितीय विश्लेषण में महत्त्वपूर्ण परिणाम देता है और कलन का मूलभूत प्रमेय को सिद्ध करने में बहुत उपयोगी है। यह प्रमेय किसी फलन के किसी दिये गये अन्तराल में, इसके बिन्दुओं के मध्य अवकलज की स्थानिक परिकल्पना से सम्बंधित वैश्विक कथन को सिद्ध करने के लिए काम में ली जाता था।

दूसरे शब्दों में, यदि कोई फलन *f* बंद अंतराल [*a*, *b*] पर सतत है, जहाँ *a*<*b* है तथा विवृत अंतराल (*a*, *b*) पर अवकलनीय है तो (*a*, *b*) में कम से कम एक बिन्दु *c* इस प्रकार विद्यमान होगा कि

{\displaystyle f'(c)={\frac {f(b)-f(a)}{b-a}}\,}

इतिहास
------

सबसे पहले केरलीय गणित सम्प्रदाय के गणितज्ञ परमेश्वर (1370–1460) ने गोविन्दस्वामी और भास्कराचार्य के ग्रन्थों के भाष्य में माध्यमान प्रमेय के एक विशिष्ट रूप का वर्णन किया था। सन १६९१ में माइकल रॉल ने माध्यमान प्रमेय के एक विशिष्ट रूप को सिद्ध किया जिसे अब रॉल प्रमेय कहा जाता है। सन १८२३ में ऑगस्टिन लुइस कौशी (1789–1857) ने माध्यमान प्रमेय को इसके आधुनिक रूप में प्रस्तुत किया और इसे सिद्ध भी किया।

सन्दर्भ
-------

1. ↑  वाइसटीन, एरिक. "Mean-Value Theorem" [माध्य मान प्रमेय]. *मैथवर्ल्ड* (अंग्रेज़ी में). वोल्फार्म रिसर्च. मूल से 20 फ़रवरी 2015 को पुरालेखित. अभिगमन तिथि १९ मार्च २०१५.
2. ↑  J. J. O'Connor and E. F. Robertson (2000). Paramesvara Archived 2015-04-02 at the Wayback Machine, *MacTutor History of Mathematics archive*.
**तारककाय** वह कोशिकांग हैं जो दो बेलनाकार संरचना से मिलकर बना होता है, जिसे तारक केन्द्र कहते हैं। यह अक्रिस्टलीय परिकेन्द्रीय द्रव्य से घिरा होता है। दोनों तारककेन्द्र तारककाय में परस्पर के लम्बवत् स्थित होते हैं, जिसमें प्रत्येक की संरचना बैलगाड़ी के पहिए जैसी होती है। तारककेंद्र संख्या में नौ समान दूरी पर स्थित परिधीय ट्यूब्यूलिन सूत्रों से बने होते हैं। प्रत्येक परिधीय सूत्रक एक त्रिक होते हैं। पास के त्रिक आपस में जुड़े होते हैं। तारककेन्द्र का अग्र भीतरी भाग प्रोटीन का बना होता है जिसे **धुरी** कहते हैं, यह परिधीय त्रिक के नलिका से प्रोटीन से बने **अरीय दण्ड** से जुड़े होते हैं। तारककेन्द्र पक्ष्माभ व कशाभिका का आधारकाय बनाता है और तर्कुतन्तु जन्तु कोशिका विभाजन के उपरान्त तर्क उपकरण बनाता है।

सन्दर्भ
-------

1. ↑  त्रिपाठी, नरेन्द्र नाथ (मार्च २००४). *सरल जीवन विज्ञान, भाग-२*. कोलकाता: शेखर प्रकाशन. पृ॰ ४-५. `|access-date=` दिए जाने पर `|url= भी दिया जाना चाहिए` (मदद)

| * दे
* वा
* सं
कोशिका के घटक |
| --- |
|  •  केन्द्रिका •  केन्द्रक •   राइबोसोम •  आशय •  आंतरद्रव्यजालिका •  गॉल्जीकाय •  कोशिका कंकाल •  सूत्रकणिका •  रसधानी •  कोशिकाद्रव्य •  लयनकाय •  तारक केन्द्र •  तारककाय •  कोशिका झिल्ली •  कोशिका भित्ति •  लवक •  हरितलवक  |  |
माध्यस्थ्म, एवं सुलह अधिनिय्म 1996 का मुख्य उद्देश्य ‘’ विदेशी माध्यश्थम पंचाटो और अन्तर्राशट्रीय वाणिज़िय्क माध्य्थम मे. देशी माध्य्श्थम से सम्बनिधत विधि को समेकित और संशोधित करना तथा सुलह और उससे सम्बनिध्त मामलो के लिए या उसके आनुशंगिक विषय से सम्बंधित विधि को परिभाषित करना है दुसरे शब्दौ मे हम कह सक्ते हे कि माध्यस्थम तथा सुलह अधिनियम, 1996 को भारतीय संसद दारा पारित करने के मुख्य- मुख्य उद्देश्य निम्न प्रकार हे --- 
 विदेशी माध्य्सथम विधी पंचाटो को भारत मे लागु करना तथा विदेशी माध्यस्थम पंचटो को भारत मे मान्य्ता देना, 
 देशी माध्य्सथम, विधी को अन्तर्रौषटीय माध्यस्थम विधी मे समिम्लित करना तथा उसके लिय यदि सशोधन की आव्श्य्क्यता हो तो देशी माध्यस्थम विधी मे उसके अनुरुप सशोध्न करना, 
 सुलह तथा उससे सम्बनिध्त विष्यो को परिभाषित करना||
समर्णीय है कि भारत ने भी अन्य कई देशो के साथ-साथ अन्तर्राष्टीय आदश्श्र विधि को अपनाया हे ज़ो अ अंनतर्राश्टीय व्यापार से सम्बनिध्त विवादो को माध्यसथम तथा सुलह के ज़रिये सुलझाने के लिय सयुक्त राश्ट्र्य सग्र के व्यापरिक विधी पर आयोग दारा तेयार की गई थी फ्ल्सरुप भारत मे माध्यस्थम तथा सुलह के क्षेत्र मे अन्तर्राशटीय भाईचारा शामिल हुआ|
चित्र:Microchip PIC18F252.jpgमाइक्रोचिप का PIC 18F252 माइक्रोकन्ट्रोलर (८-बिट, १६-किलोबाइट फ्लैश, ४० मेगा हर्ट्स, DIP-28)
**माइक्रोकन्ट्रोलर** (Microcontroller or MCU) एक आइ॰ सी॰ (एकीकृत परिपथ) है जिसमें पूरा कम्प्यूटर समाहित होता है; अर्थात् एक ही आई॰ सी॰ के अन्दर कम्प्यूटर के चारों भाग (इन्पुट, आउटपुट, सीपीयू और स्मृति या भण्डारण) निर्मित होते हैं।

वस्तुतः यह भी एक प्रकार का माइक्रोप्रोसेसर ही है किन्तु इसकी डिजाइन में इस बात का विशेष ध्यान रखा जाता है कि यह **आत्मनिर्भर** हो (किसी कार्य के लिये दूसरी आई॰ सी॰ की जरूरत कम से कम या नहीं हो); तथा **सस्ता** हो। इस उद्देश्य की प्राप्ति के लिये प्रायः RAM व ROM भी अन्तःनिर्मित कर दिये जाते हैं जबकि माइक्रोप्रोसेसरों को काम में लाने के लिये RAM व ROM अलग से लगाना पडता है।

माइक्रोकन्ट्रोलरों की सामान्य विशेषताएं
---------------------------------------

* इनका अधिकतर उपयोग **इम्बेडेड डिजाइनों** में होता है।

* सस्ते होते हैं।

* बहुत अधिक मात्रा में उत्पादन और खपत होती है।

* ४-पिन से लेकर ६४-पिन के माइक्रोकन्ट्रोलर उपलब्ध हैं।

* इनके डिजाइन में **इन्टरप्ट लैटेन्सी** कम से कम रखने की कोशिश की जाती है।

माइक्रोकन्ट्रोलरों की प्रोग्रामिंग
----------------------------------

पहले माइक्रोकन्ट्रोलर की प्रोग्रामिंग प्रायः असेम्बली भाषा में करनी पडती थी। किन्तु आजकल अच्छे-अच्छे साफ्टवेयरों (कम्पाइलर, डिबगर, एमुलेटर आदि) के आ जाने से अब सीधे C या C++ में प्रोग्रामिंग सुलभ हो गयी है।

इतिहास
------

इन्हें भी देखें
---------------

माइक्रोप्रोसेसर

डिजिटल सिग्नल प्रोसेसर

फिल्ड प्रोग्रामेबल गेट अर्रे

संगणक

बाहरी कड़ियाँ
-------------

* तकनीकी ज्ञान हिंदी में
* Embedded\_dot\_com - यहाँ पर माइक्रोकन्ट्रोलर एवं इम्बेडेड सिस्टम की डिजाइन से सम्बन्धित बहुत से उपयोगी एवं व्यावहारिक समस्यायों से सम्बन्धित लेख दिये गये हैं। सभी लेखक बहुत ही अनुभवी हैं।
* जैक गन्सिल के उपयोगी लेख
* माइक्रोकन्ट्रोलर से सम्बन्धित प्रायः पूछे जाने वाले प्रश्न
* माइक्रोकन्ट्रोलर ट्युटोरियल - यहाँ 8051, माइक्रोचिप के PIC और डलास के DS80C320 माइक्रोकन्ट्रोलरों को काम में लेने से सम्बन्धित अच्छी जानकारी दी गयी है।
माधवप्रसाद घिमिरे
**माधवप्रसाद घिमिरे** (जन्म २३ सितम्बर, १९१९ - १८ अगस्त २०२०) नेपाली भाषा के कवि, साहित्यकार एवं गीतकार थे। वे नेपाल के राष्ट्रकवि थे। नवमंजरी (संवत १९९४), घामपानी (संवत २०१०), नयाँ नेपाल (संवत २०१३), किन्नर-किन्नरी (संवत २०३३) आदि उनके प्रमुख कवितासंग्रह हैं।

जीवन परिचय
----------

माधवप्रसाद घिमिरे का जन्म २३ सितम्बर, १९१९ को नेपाल के लमजुङ जिले के को पुस्तुन गाँव में हुआ था। जन्म के ३ वर्ष बाद ही उनकी माता जी का देहान्त हो गया। उनका पालन उनके पिता गौरीशंकर घिमिरे और उनकी दादी ने किया। ६ वर्ष की आयु में उन्हें अक्षरज्ञान हो गया और उन्होंने ८–९ वर्ष की आयु में गाँव के फुलेबाबा से पञ्चाङ्ग सीख लिया। ११ वर्ष की आयु में गाँव छोड़कर दुराडाँडा (लमजुङ) गाँव की संस्कृत पाठशाला में प्रवेश लिया। इसके बाद वे काठमाण्डू आ गए जहाँ रानीपोखरी में रहकर उन्होने संस्कृत प्रधान पाठशाला और तीनधारा संस्कृत पाठशाला में अध्ययन किया। इसके बाद वे आगे के अध्ययन के लिए बनारस आ गए। बनारस के क्वीन्स कॉलेज से सर्वदर्शन में शास्त्री की उपाधि प्राप्त की।

१४ वर्ष की आयु में 'ज्ञानपुष्प' शीर्षक से गोरखापत्र उनकी पहली रचना प्रकाशित हुई थी। बनारस से शास्त्री प्रथम खण्ड की परीक्षा उत्तीर्ण कर लौटने के बाद भाषानुवाद परिषद में २५ रुपए प्रति मास के वेतन पर लेखक के रूप में कार्य किया। सन १९४४ में गोरखापत्र दैनिक में वे ४० रुपए मासिक वेतन पर सह-सम्पादक रहे और १९४६ में उसी के सम्पादक बने। 

१९५१ में वे अपने गाँव लौट आये और एक छोटे से अन्तराल के लिए अध्यापक के रूप में कार्य किया। १९५३ में लक्ष्मीप्रसाद देवकोटा की अध्यक्षता में गठित काव्य प्रतिष्ठान के सदस्य बने और चार वर्ष तक उसके सदस्य रहे। १९७९ से १९८८ तक वे रॉयल नेपाल अकादमी के उपकुलपति रहे। इसके पश्चात १९८८ से १९९० तक वे उसी संस्थान के कुलपति रहे।

कृतियाँ
-------

माधवप्रसाद घिमिरे की काव्ययात्रा की प्रथम कृति *नव मञ्जरी* वि.सं. १९९४ में प्रकाशित हुई थी जिसके बाद यह यात्रा निरन्तर जारी रही। 'गौरी' उनके द्वारा रचित शोककाव्य है। साझा प्रकाशन द्वारा वि.सं. २०१५ में प्रकाशित इस काव्य में १२ उपशीर्षकों में कवि की कविता संग्रहित है।

**माधव घिमिरे की कृतियाँ**

* नव मञ्जरी
* गौरी (शोककाव्य) - अपनी पत्नी की अकाल मृत्यु के शोक में रचित
* मालती मङ्गले (गीतिनाटक)
* हिमालपारि हिमालवारि (गीतिनाटक)
* राजेश्वरी
* इन्द्रकुमारी
* राष्ट्रनिर्माता
* किन्नर-किन्नरी (गीतसङ्ग्रह)
* चारु चर्चा (निबन्ध)
* आफ्नो बाँसुरी आफ्नै गीत (निबन्ध)

बाहरी कड़ियाँ
-------------

* कविता कोष पर माधवप्रसाद घिमिरे की कृतियाँ
* Madhav Prasad Ghimire, Nepal’s national poet’s works to be translated into Hindi (नीतिसेन्ट्रल)
**माधव कुमार नेपाल**, नेकपा (एकीकृत समाजवादी) के अध्यक्ष
**माधव कुमार नेपाल** (जन्म १२ मार्च १९५३) नेपाल के एक राजनेता एवं पूर्व प्रधानमंत्री हैं। इसके पहले वे १५ वर्ष तक नेपाल की कम्युनिस्ट पार्टी (एकीकृत मार्क्सवादी-लेनिनवादी) के महासचिव रह चुके हैं।

जीवनी
-----

श्री माधव का जन्म दक्षिणी नेपाल के गौर जिले में ६ मार्च सन् १९५३ को हा था। उनके पिताजी का नाम मंगल कुमार उपाध्याय तथा उनकी माताजी का नाम दुर्गादेवी उपाध्याय था। माधव कुमार पढ़ाई के लिए बिहार के सीतामढ़ी आ गए थे लेकिन बीमारी के चलते कुछ समय बाद ही उन्हें अपने देश लौटना पड़ा।

उन्होंने 1973 में त्रिभुवन विश्वविद्यालय से स्नातक किया और पूर्णकालिक राजनेता बनने से पहले बैंकिंग और लोकसेवा के क्षेत्र में काम किया। मातृभाषा नेपाली के अलावा अंग्रेजी, हिंदी, मैथिली और भोजपुरी के जानकार माधव कुमार 1978 में सीपीएन यूएमएल के संस्थापक सदस्य और पोलित ब्यूरो के सदस्य रहे।

नेपाल में 1969 से लेकर कम्युनिस्ट आंदोलन में शामिल रहे। उन्हें भारत के जाने-माने विद्वान राहुल सांकृत्यायन और रूस के क्रांतिकारी लेखक गोर्की से प्रेरित माना जाता है। माधव कुमार नेपाल जहाँ 1993 से लेकर 2008 तक नेपाल की उदारवादी कम्युनिस्ट पार्टी मार्क्सवादी लेनिनवादी के मुखिया रहे वहीं उनके पास वर्षों का राजनीतिक और प्रशासनिक अनुभव भी है।

वे 1994 में सीपीएन यूएमएल की नौ महीने तक चली अल्पमत वाली सरकार में उप प्रधानमंत्री रहे। वे राष्ट्रीय असेंबली में नेता विपक्ष भी रहे। संविधान सभा के चुनाव में मिली हार की नैतिक जिम्मेदारी लेते हुए नेपाल ने 12 अप्रैल 2008 को पार्टी प्रमुख पद से इस्तीफा दे दिया था। अब उन्होंने राजनीति में वापसी की है।

उन्होंने यूनाइटेड लेफ्ट फ्रंट के बैनर तले लोकतंत्र की बहाली के लिए 1990 में चले आंदोलन में भी भाग लिया। वे 2006 में नेपाल नरेश की हुकूमत खत्म करने के लिए चले जनांदोलन में सक्रिय रहे। वे उन नेताओं में से एक थे जिन्होंने नवंबर 2005 में माओवादियों और राजनीतिक दलों के बीच 12 सूत्री समझौते पर हस्ताक्षर किए थे।

बाहरी कड़ियाँ
-------------

* माधव बने नेपाल के नए प्रधानमंत्री

| * दे
* वा
* सं
नेपाल नेपाल के प्रधानमंत्री |
| --- |
| 

 दामोदर पाण्डे **·**  रणबहादुर शाह **·**  भीमसेन थापा **·**  राणा जंग पाण्डे **·**  रंग नाथ पौडयाल **·**  पुष्कर शाह **·**  चौतरिया फत्तेजंग शाह **·**  माथवरसिंह थापा **·**   जंगबहादुर राणा **·**  बमबहादुर कुंवर राणा **·**  कृष्ण बहादुर कुंवर राणा **·**  जंगबहादुर **·**  रणोद्दिप सिँह बहादुर राणा **·**  वीर सम्शेर जङ्गबहादुर राणा **·**  देव सम्शेर जङ्गबहादुर राणा **·**  चन्द्र सम्शेर जङ्गबहादुर राणा **·**  भीम सम्शेर जङ्गबहादुर राणा **·**  जुद्ध सम्शेर जङ्गबहादुर राणा **·**  पद्म सम्शेर जङ्गबहादुर राणा **·**  मोहन सम्शेर जङ्गबहादुर राणा **·**  मातृकाप्रसाद कोइराला **·**  टंकप्रसाद आचार्य **·**  कुँवर इन्द्रजित सिंह **·**  सुवर्ण सम्शेर राणा **·**  विश्वेश्वर प्रसाद कोइराला **·**  तुलसी गिरी **·**  सूर्यबहादुर थापा **·**  कीर्ती निधि बिष्ट **·**  नगेन्द्रप्रसाद रिजाल **·**  लोकेन्द्र बहादुर चन्द **·**  नगेन्द्रप्रसाद रिजाल **·**  मरिचमान सिंह श्रेष्ठ **·**  कृष्णप्रसाद भट्टराई **·**  गिरिजा प्रसाद कोइराला **·**  मन मोहन अधिकारी **·**  शेर बहादुर देउबा **·**  पुष्पकमल दहल (प्रचण्ड) **·**  माधव कुमार नेपाल **·**  झलनाथ खनाल  •  बाबुराम भट्टराई  •  खिलराज रेग्मी •  सुशील कोइराला •  खड्ग प्रसाद शर्मा ओली 
 |
**माइकल कॉर्बेट शैनन** (जन्म: ७ अगस्त १९७४) एक अमेरिकी अभिनेता तथा संगीतकार हैं। रिवोल्यूशनरी रोड (२००८) तथा नोक्टर्नल एनिमल्स (२०१६) में उनकी भूमिकाओं के लिए उन्हें दो बार सर्वश्रेष्ठ सहायक अभिनेता के अकादमी पुरस्कार के लिए नामांकित किया जा चुका है। इसके अतिरिक्त २०१४ की फिल्म ९९ होम्स में उनकी भूमिका के लिए उन्हें स्क्रीन एक्टर्स गिल्ड पुरस्कार तथा गोल्डन ग्लोब पुरस्कार, और २०१६ के नाटक लॉन्ग डे'ज जर्नी इनटू नाईट के लिए टोनी पुरस्कार के भी नामांकन प्राप्त हुए थे।

शैनन ने १९९३ में फिल्म ग्राउंडहॉग डे से अभिनय की दुनिया में पदार्पण किया, तथा २००२ की फिल्म ८ मील से उन्हें व्यापक ख्याति प्राप्त हुई। उनकी प्रमुख फिल्मों में पर्ल हारबर (२००१), बैड बॉयज द्वितीय (२००३), बग (२००६), बिफोर द डेविल नोस यू आर डेड (२००७), द आइसमैन (२०१२), मैन ऑफ़ स्टील (२०१३) तथा द शेप ऑफ़ वाटर (२०१७) शामिल हैं। शैनन निर्देशक जेफ़ निकोलस के साथ अक्सर काम करते हैं, और उन्होंने निकोलस की सभी फिल्मों (शॉटगन स्टोरीज (२००७), टेक शेल्टर (२०११), मड (२०१२), मिडनाइट स्पेशल (२०१६) तथा लविंग (२०१६)) में काम किया है। इसके अतिरिक्त उन्हें एचबीओ के पीरियड ड्रामा ब्रॉडवाक एम्पायर (२०१०-१४) में नेल्सन वान एल्डन की भूमिका निभाने के लिए भी जाना जाता है, जिसके लिए उन्हें तीन बार स्क्रीन एक्टर्स गिल्ड पुरस्कार के लिए नामांकित किया गया था।

सन्दर्भ
-------

1. ↑  "Kentucky Births, 1911–1999". (सब्सक्रिप्शन आवश्यक) Archived 2012-09-06 at the Wayback Machine Kentucky Department for Libraries and Archives. Frankfort, KY.
2. ↑  Tapley, Kristopher (December 24, 2008). "Interview:Michael Shannon". InContention.com. मूल से 26 जुलाई 2011 को पुरालेखित. अभिगमन तिथि 19 अप्रैल 2018.
3. ↑  "Michael Shannon connected to his 'Nocturnal Animals' lawman character from the get-go". *Los Angeles Times*. मूल से 6 मार्च 2017 को पुरालेखित. अभिगमन तिथि March 5, 2017.
4. ↑  Simon, Alex (January 22, 2009). "Michael Shannon: On the Road". Hollywood Interview blog. मूल से 14 अप्रैल 2011 को पुरालेखित. अभिगमन तिथि 19 अप्रैल 2018.
5. ↑  "Michael Shannon in Talks to Star in Guillermo del Toro's Cold War Love Story (Exclusive)". *The Wrap*. मूल से 31 अगस्त 2017 को पुरालेखित. अभिगमन तिथि July 27, 2017.
**माधव शुक्ल** (1881 - 1943) हिन्दी साहित्यकार थे।

वे प्रयाग के निवासी और मालवीय ब्राह्मण थे। इनका कंठ बड़ा मधुर था और ये अभिनय कला में पूर्ण दक्ष थे। ये सफल नाटककार होने के साथ ही साथ अच्छे अभिनेता भी थे। इनकी राष्ट्रीय कविताओं के दो संग्रह 'भारत गीतंजलि' और 'राष्ट्रीय गान' जब प्रकाशित हुए तो हिंदी पाठकवर्ग ने उनका सोत्साह स्वागत किया। बहुत इधर आकर भारत और चीन में युद्ध छिड़ने पर इनकी राष्ट्रीय कविताओं का संकलन 'उठो हिंद संतान' नाम से प्रकाशित हुआ था। कविताओं की विशेषता यह है कि आज की स्थिति में भी वे उतनी ही उपयोगी एवं उत्साहवर्धक हैं जितनी अपनी रचना के समय थीं। सन् १८९८ ई० में इन्होंने 'सीय स्वयंबर', सन् १९१६ ई० में 'महाभारत पूर्वाध' और 'भामाशाह की राजभक्ति' नामक नाटकों की रचना की। इनमें केवल एक ही नाटक 'महाभारत पूवार्ध' प्रकाशित हुआ। ये सभी नाटक इनके समय में ही सफलता के साथ खेले गए थे और इन्होंने अभिनय में भाग भी लिया था। प्रयाग के अतिरिक्त ये नाटक कलकत्ता में भी खेले गए थे और उससे शुक्ल जी को काफी ख्याति मिली थी। इन्होंने जौनपुर और लखनऊ में नाटक मंडलियाँ स्थापित की थीं अैर कलकत्ते में हिंदी-नाट्य-परिषद् की प्रतिष्ठा की थी। इनके मन में देश की पराधीनता से मुक्ति की और सामाजिक सुधार की प्रबल आकांक्षा थी। तत्कालीन राष्ट्रीय आंदोलनों में सक्रिय भाग लेने के कारण इन्हें ब्रिटिश शासन का कोपभाजन बनकर कई बार करागार का दंड भी भुगतना पड़ा था।

नाटक के प्रति उस समय हिंदी भाषी जनता की सुप्त रुचि को जगाने का बहुत बड़ा श्रेय शुक्ल जी को है।
***तिलक*** का अर्थ है भारत में किसी भी शुभ कार्य से पूर्व के माथे पर लगाया जानेवाला चिन्ह। 

शास्त्रानुसार यदि व्यक्ति तिलक नहीं लगाता हैं तो उसके द्वारा किया गया कोई भी शुभ कार्य पूजा कर्म इत्यादि फलीभूत नहीं होता और तिलक हीन व्यक्ति का दर्शन करना भी निषेध कहां गया है। तिलक हमेंशा दोनों भौहों के बीच "आज्ञाचक्र" पर भ्रुकुटी पर किया जाता है। इसके अलावा शरीर के अन्य स्थानों पर भी तिलक किया जाता है।
इसे चेतना केंद्र भी कहते हैं।

* पर्वताग्रे नदीतीरे रामक्षेत्रे विशेषतः| सिन्धुतिरे च वल्मिके तुलसीमूलमाश्रीताः||

मृदएतास्तु संपाद्या वर्जयेदन्यमृत्तिका| द्वारवत्युद्भवाद्गोपी चंदनादुर्धपुण्ड्रकम्||

तिलक हमेशा पर्वत के नोक का, नदी तट की मिट्टी का, पुण्य तीर्थ का, नदी के तट का, चीटी की बाँबी व तुलसी के मूल की मिट्टी का या गोपी चंदन यही उत्तम तिलक है। 
तिलक हमेंशा चंदन या कुमकुम का ही करना चाहिए। कुमकुम हल्दी और चूना के पानी से बना होतो उत्तम होता हैं।

मूल
---

* स्नाने दाने जपे होमो देवता पितृकर्म च|

तत्सर्वं निष्फलं यान्ति ललाटे तिलकं विना||
तिलक के बीना ही यदि तिर्थ स्नान, जप कर्म, दानकर्म, यग्य होमादि, पितर हेतु श्राध्धादि कर्म तथा देवो का पुजनार्चन कर्म ये सभी कर्म तिलक न करने से कर्म निष्फल होता है |

पुरुष को चंदन व स्त्री को कुंकुंम भाल में लगाना मंगल कारक होता है|

तिलक स्थान पर धन्नजय प्राण का रहता है| उसको जागृत करने तिलक लगाना ही चाहीए | जो हमें आध्यात्मिक मार्ग की ओर बढाता है| 

नित्य तिलक करने वालो को शिर पीडा नही होती...व ब्राह्मणो में तिलक के विना लिए शुकुन को भी अशुभ मानते हैै..|
शिखा, धोती, भस्म, तिलकादि चिजों में भी भारत की गरीमा विद्यमान है…||

```
                        ~दक्षद्विज....बनारस
```

अन्य अर्थ
---------

संबंधित शब्द
------------

### हिंदी में

* 

=== अन्य भारतीय भाषाओं में निकटतम शब्द

```
===
```


|  |  |
| --- | --- |
|  | **यह सदस्य विकिपरियोजना क्राइस्ट विश्वविद्यालय का हिस्सा है।**. |
**तायक्वोंडो** मार्शल आर्ट का एक कोरियाई रूप है, जिसमें पंचिंग और किकिंग तकनीकों की विशेषता है, जिसमें सिर की ऊंचाई वाली किक, स्पिनिंग जंप किक और फास्ट किकिंग तकनीक पर जोर दिया जाता है। तायक्वोंडो एक पारंपरिक कोरियाई मार्शल आर्ट है, जिसका अर्थ है "लात मारने और मुक्का मारने का तरीका"। तायक्वोंडो में किया गया शारीरिक प्रशिक्षण उद्देश्यपूर्ण है और मानसिक आयुध के माध्यम से मन की शक्ति को बढ़ावा देता है।

इतिहास
------

तायक्वोंडो की उत्पत्ति कोरिया के थ्री-किंगडम युग (सी.50 ईसा पूर्व) से हुई, जब सिला राजवंश के योद्धाओं, हवारंग ने एक मार्शल आर्ट विकसित करना शुरू किया: ताइक्योन ("पैर-हाथ")। 20वीं सदी की शुरुआत में, तायक्वोंडो कोरिया में प्रचलित मार्शल आर्ट का प्रमुख रूप बन गया। इसके बाद, तायक्वोंडो को अंतरराष्ट्रीय स्तर पर प्रचारित करने के लिए कोरियाई राष्ट्रीय मार्शल आर्ट के रूप में नामित किया गया था। 1973 में, वर्ल्ड ताइक्वांडो फेडरेशन को खेल के विश्वव्यापी वैध शासी निकाय के रूप में स्थापित किया गया था, और उस वर्ष कोरिया के सियोल में पहली विश्व चैंपियनशिप आयोजित की गई थी।

सन्दर्भ
-------

1. ↑  "taekwondo". *Wiktionary* (अंग्रेज़ी में). 24 नवम्बर 2021.
2. ↑  "태권도". *terms.naver.com* (कोरियाई में).
3. ↑  "History of Taekwondo". *olympics.com*.
इस्पात का लचकदार रस्सा
**इस्पात का लचकदार रस्सा** जो इंजीनियरी के विभिन्न प्रयोजनों, जैसे भारी बोझों को उठाने, रेलवे के मार्ग के रस्से, गाइओं (guys), उत्तोलक, संवाहक, केवल मार्ग, झूला पुलों में मुख्या वाहक तार और पूर्वप्रतिबलित कंक्रीट में केबल के रूप में प्रयुक्त होता है। इस्पात के अनेक तारों के संयोग से तारसूत्र (Strand) और अनेक तारसूत्रों को मिलाकर एक केबल बनता है। तारसूत्र के तार और केबल में लगे तारसूत्रों को कभी-कभी एक दूसरे के समांतर रखकर और एकत्रित करके एक इकाई में ऐंठ दिया जाता है1 इस प्रकार तारों को ऐंठकर तारसूत्र और तारसूत्रों को ऐंठकर केबल बनाया जाता है। जब तारों को एक दिशा में ऐंठकर तारसूत्र बनाया जाता हैं और तारसूत्रों को विपरीत दिशा में ऐंठकर केबल बनाया जाता है तब इसे नियमित ले (Lay) कहते हैं। जब तारसूत्रों को उसी दिशा में ऐंठा जाता है जिसमें उनमें लगे तार ऐंठे होते हैं तब यह लांग ले (Lang lay) रस्सा कहा जाता है। 6 X 17 नियमित ले रस्सा उसको कहते हैं जिसमें छ: ऐसे तरसूत्र हों जिनके केंद्र षड्भुज के कोणों पर हों और प्रत्येक तारसूत्र में 17 तारे हों। नियमित ले के रस्सों के कुचले जाने और विकृत होने की संभावना कम होती है क्योंकि लांग ले रस्से घिसाव रोकने में अधिक समर्थ होते हैं। प्रत्येक तार और तारसूत्र को गठित करने से पूर्व उसे अंतिम सर्पिल आकार देने के लिये पूर्वनिर्मित कर लिया जाता है ताकि तारों और तारसूत्रों की सीधा होने की स्वाभाविक प्रवृत्ति का निवारण हो जाए।

झूला पुलों के समान महत्वपूर्ण केबल के कार्यों में केबल पर उसकी अंतिम शक्ति के आधे के बराबर पूर्वनिश्चित बोझ लटकाते हैं ताकि उसका संरचनात्क तनाव दूर हो जाय। यह भार बहुत अधिक समय तक बना रहने दिया जाता है और तब हटा दिया जाता है। ऐसी पूर्वक्रिया का पुलों के लटकते हुए केबल तथा ऊर्ध्वाधर रेडियो स्तंभों पर लगे गाई तारसूत्रों (guy strands) के स्थापन में विशेष महत्व है।

यद्यपि तारों की आपेक्षिक दृढ़ता उपयोग के अनुसार परिवर्तनशील होती है, तथापि साधारणत: यह कहा जा सकता है कि केबल में लगे तारों में कार्बन की मात्रा लगभग .06 % से .08 % होती है, जिससे उसकी चरम दृढ़ता लगभग 100 टन प्रति वर्ग इंच या इससे अधिक होती है और उनका न्यूनतम खिंचाव 8 इंच निर्दिष्ट माप की लंबाई (gauge length) पर लगभग 2 से 4 प्रतिशत होता है।

ऋतुओं के द्वारा प्रभावित होनेवाले केबलों की रक्षा बहुधा जस्ते की कलई चढ़ाकर की जाती है। कलई करने के लिये तारों को हलके अम्ल में डालकर सफाई की जाती है। तब इसे पिघले हुए शुद्ध जस्ते में (जस्ता 99.75) प्रतिशत शुद्धता का जिसमें लोहे की मात्रा 0.03 प्रतिशत से अधिक न हो डालते हैं, इससे इस पर जस्ते की परत चढ़ जाती है। जो इस्पात के संक्षारण को रोकती है। जस्ते की तह का चिपकना जस्ते और इस्पात के सीधे रासायनिक संयोग पर निर्भर है।

बाहरी कड़ियाँ
-------------

* Wire rope and reels calculator
* Modern history of wire rope
* U.S. Navy Technical Manual for Wire and Fiber Rope
* Roebling Introduction to Wire Rope
**दिलनवाज़ शेख** (जन्म 22 जुलाई 1978) भारतीय उद्यमी हैं जिन्हें **मान्यता दत्त** या केवल **मान्यता** के नाम से भी जाना जाता है। वो पूर्व अभिनेत्री और संजय दत्त प्रोडक्शंस के वर्तमान सीईओ हैं। उन्होंने २००८ में बॉलीवुड अभिनेता संजय दत्त से शादी की। वो प्रकाश झा की 2003 की हिट गंगाजल में अपने आइटम नंबर के लिए सबसे ज्यादा जानी जाती हैं।

व्यक्तिगत जीवन
--------------

मान्यता दत्त का जन्म एक मुस्लिम परिवार में 22 जुलाई 1978 को मुम्बई में हुआ। उनका जन्म का नाम दिलनवाज शेख था। उनका पालन-पोषण दुबई में हुआ था। उन्हें फिल्म उद्योग में सारा खान के नाम से जाना जाता था। 2008 में कमाल राशिद खान की देशद्रोही में लॉन्च होने के बाद, उन्हें झा द्वारा पर्दे पर "मान्यता" नाम दिया गया था लेकिन उनके पिता के देहान्त के पश्चात् उनपर पारिवारिक व्यवसाय की जिम्मेदारी बढ़ने से स्टार बनने की उनकी आकांक्षाएं समाप्त हो गईं।

२०११ में अपनी पत्नी मान्यता दत्त के साथ संजय दत्त
7 फरवरी 2008 को गोवा में एक निजी कार्यक्रम में उन्होंने संजय दत्त से शादी की। दो साल बाद 21 अक्टूबर 2010 को वो जुड़वां बच्चों की मां बनीं, लड़के का नाम शहरान और एक लड़की का नाम इकरा रखा।

करियर
-----

अपनी शादी से पहले और दत्त से मिलने से पहले, मान्यता ने हिंदी फिल्मों में काम किया, जैसे अभिनेता निमित वैष्णव के साथ *लवर्स लाइक अस*। बाद में फ़िल्म के अधिकार संजय दत्त ने 20 लाख रुपये में खरीदे थे।

लोकप्रिय संस्कृति में
---------------------

संजय दत्त के जीवन पर आधारित फ़िल्म *संजू* 29 जून 2018 को रिलीज़ हुई जिसका निर्देशन राजकुमार हिरानी ने किया था और उसमें मान्यता का अभिनय अभिनेत्री दीया मिर्जा ने एवं संजय दत्त का अभिनय रणबीर कपूर ने किया।

सन्दर्भ
-------

1. 1 2 3 4 5  Singh, Harneet (29 जनवरी 2009). "From performing item numbers to becoming Mrs. Dutt: Manyata". *द इंडियन एक्सप्रेस* (अंग्रेज़ी में). अभिगमन तिथि 27 अगस्त 2021.
2. ↑  "Sanjay Dutt told me never give up, says wife Manyata". *द टाइम्स ऑफ़ इंडिया* (अंग्रेज़ी में). पीटीआई. अभिगमन तिथि 27 अगस्त 2021.
3. 1 2 3  लालवानी, विकी (5 दिसम्बर 2010). "From Manyata to Mrs Dutt!". *मुम्बई मिरर* (अंग्रेज़ी में). अभिगमन तिथि 27 अगस्त 2021.
4. ↑  "Sanjay Dutt and Manyata's marriage is valid, rules court". *ज़ी न्यूज़* (अंग्रेज़ी में). 28 मई 2008. अभिगमन तिथि 27 अगस्त 2021.
5. ↑  राव, गिरिश. "Sanjay Dutt weds Manyata". *रिडीफ़* (अंग्रेज़ी में). अभिगमन तिथि 27 अगस्त 2021.
6. ↑  "Manyata Dutt delivers twins". *द टाइम्स ऑफ़ इंडिया* (अंग्रेज़ी में). 21 अक्टूबर 2010. अभिगमन तिथि 27 अगस्त 2021.
7. ↑  "Sanjay Dutt's twins watch 'Policegiri' with their mom Manyata". *न्यूज़ 18* (अंग्रेज़ी में). 3 जुलाई 2013. अभिगमन तिथि 27 अगस्त 2021.
8. ↑  शाह, कुणाल एम. "Bride and prejudice". *मुम्बई मिरर* (अंग्रेज़ी में). अभिगमन तिथि 2021-08-27.

बाहरी कड़ियाँ
-------------

|  |  |
| --- | --- |
|  | **मान्यता दत्त** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर मान्यता दत्त
**महाधनेश पक्षी** (बूसेरोस बिकोर्निस), जिसे अवतल-कैस्क्यूड महाधनेश पक्षी,‌‌ भारतीय पक्षी के रूप में भी जाना जाता है, ये मूलतः भारतीय उपमहाद्वीप और दक्षिण पूर्व एशिया में पाये जाते है। ये मुख्य रूप से फल और वृक्षों के छाल भोजन के रूप में ग्रहण करते है। लेकिन छोटे स्तनधारी, सरीसृपों और पक्षियों का भी शिकार करते है। इन्हें 2018 में आई॰यू॰सी॰एन॰ के लालसूची में संकटग्रस्त कमजोर वर्ग की श्रेणी में सूचीबद्ध किया गया है। अपने बड़े आकार और रंग के कारण ये पक्षीयाँ कई आदिवासी संस्कृतियों और रीति-रिवाजों में महत्वपूर्ण माने जाते है। केरल सरकार ने इसे आधिकारिक रूप से केरल का राज्य पक्षी घोषित किया।

विवरण और विशेषताएँ
------------------

आवरण के नीचे और कक्षीय त्वचा के रंग भिन्न-भिन्न होते हैं
जीव विज्ञानिक चित्रकार टी॰ डब्ल्यू॰ वुड द्वारा चित्रण पलकें, घिसी हुई चोंच का किनारा और उभरी हुई भुजाओं वाला अवतल आवरण दिखा रहा है
महाधनेश पक्षी 95–130 सेमी (37–51 इंच) लंबा, 152 सेमी (60 इंच) पंखों वाला और 2 से 4 किलोग्राम (4.4 से 8.8 पाउंड) वजन का एक बड़ा पक्षी है। वजन के आधार पर माना जाता है कि नर महाधनेश पक्षी का औसत वजन 3 किग्रा (6.6 पौंड) है जबकि मादा महाधनेश पक्षी का वजन 2.59 किग्रा (5.7 पौंड) है। मादा महाधनेश पक्षी नर महाधनेश पक्षी की तुलना में छोटी होती हैं और इनके आँख नीले-सफेद रंग की होती हैं, हालांकि कक्षीय त्वचा गुलाबी रंग की होती है। महाधनेश पक्षी की सबसे प्रमुख विशेषता इसकी विशाल चोंच के शीर्ष पर चमकीला पीला और काला आवरण है। सामने से देखने पर कास्क यू-आकार का दिखाई देता है, और शीर्ष अवतल होता है, जिसके किनारों पर दो लकीरें होती हैं।

आवाश
----

महाधनेश पक्षी भारत, नेपाल, भूटान, दक्षिण पूर्व एशिया और सुमात्रा के जंगलों में पाये जाते है। इसका आवाश पश्चिमी घाट और हिमालय की तलहटी क्षेत्रों में है। वनों की कटाई के कारण भारत के कई हिस्सों में इसकी प्रजातियाँ लुप्त होने लगी है। उदाहरण स्वरुप देखा जाए तो 1860 के दशक में कोल्ली पहाड़ियों में इसकी संख्या सौ के करीब दर्ज किया गया। और कंबोडिया जैसे कई क्षेत्रों में जनसंख्या में गिरावट दर्ज की गई है। यह वर्षा वनों के बड़े हिस्सों पर निर्भर रहते है। कंबोडिया के आदिवासी इलाकों में महाधनेश पक्षीयों का शिकार मांस, वसा और शरीर के अंगों जैसे आवरण और पूँछ के पंखों के लिए किया जाता है, जिनका उपयोग जनजाति लोग अपने शृंगार समाग्री के रूप में करते है।जनजातीय लोगों द्वारा भारतीय महाधनेश पक्षी के चोंच और सिर का उपयोग ताबीज में किया जाता है और मांस को औषधीय माना जाता है।

संदर्भ
------

1. ↑  हटन, जे॰एच॰ (1921). *सेमा नागा*. लंदन: मैकमिलन कंपनी. पृ॰ 92.
2. ↑  सेथा, टी॰ (2004). "कंबोडिया में महाधनेश पक्षी की स्थिति और संरक्षण". *अन्तर्राष्ट्रीय पक्षी संरक्षण*. **14** (1): S5–S11. डीओआइ:10.1017/s0959270905000183.
3. ↑  जे॰ हेस्टिंग्स (1910). *धर्म और नैतिकता का विश्वकोश*. **3**. एडिनवुर्ज: टी॰ और टी॰ क्लार्क. पृ॰ 442. आई॰ऍस॰बी॰ऍन॰ 978-0-567-06512-4.
**माफ न किए जाने वाले श्राप** हैरी पॉटर दुनिया के श्राप हैं। यह श्राप अत्यंत खतरनाक और जानलेवा है। हैरी पॉटर दुनिया में अगर कोई भी इन श्रापों का प्रयोग करता है तो उसे बिना कोई सुनवाई के अज्काबान भेज दिया जाता है। इन श्रापों का अविष्कार लॉर्ड वोल्डेमोर्ट ने किया था। हैरी पॉटर उपन्यासों में तीन प्रकार के न माफ किए जाने वाले श्रापों का उल्लेख है:

* मृत्युदंशम् श्राप (eng: Avada Kedavra)
* सम्मोहन श्राप (eng: Imperius Curse)
* पीडिकृत श्राप (eng: Cruciatus Curse)

मृत्युदंशम् श्राप
-----------------

मृत्युदंशम् श्राप से विरोधी मर जाता है। इस श्राप का मंत्र, मृत्युदंशम् (फिल्म मैं तत्समरनस:) बोलने से तुरंत मौत हो जाती है। विरोधी पर मृत्यु का किसी तरह का निशान नही बचता। इस श्राप से कई लोग मरे है। हैरी पॉटर के माता-पिता, लिलि और जेम्स पॉटर भी इसी श्राप के कारण मर गए थे।

सम्मोहन श्राप
-------------

सम्मोहन श्राप किसी को वश में करने के लिए बोला जाता है। इसके मंत्र, सम्मोहितो बोलने से विरोधी सम्मोहित हो जाता है और कभी-कभी तो पागल भी हो जाता है। आग का प्याला पुस्तक में मैड-आई-मूडी (बार्टी क्राऊच जूनियर) ने विक्टर क्रम को स्म्मोहित किया था ताकि वो हैरी को छोड, अन्य प्रतियोगियों को रास्ते से निकाल सके

पीडिकृत श्राप
-------------

पीडिकृत श्राप से विरोधी को अतिवेदना दी जाती है। इसके मंत्र, पीडितो बोलने से विरोधी को कई घंटों से कष्ट दिया जा सकता है। हैरी पॉटर के करीबी दोस्त, नेविल लौंग-बॉटम के मां-बाप, फ़्रेंक व एलिस लौंग-बॉटम भी इसी श्राप के शिकार थे।
भारतीय संविधान के अनुच्छेद 165 के अनुसार राज्यपाल द्वारा महाधिवक्ता की नियुक्ति की जाती है। राज्य का सर्वोच्च विधि अधिकारी महाधिवक्ता होता है। महाधिवक्ता राज्यपाल के प्रसाद्पर्यंत कार्य करता है। (राज्यपाल उसे कभी भी उसके पद से हटा सकता है ) वह एक उच्च न्यायालय का मुख्य न्यायधीश बनने की क्षमता रखता है। 

**कार्य**

महाधिवक्ता राज्य प्रमुख को विधि संबंधी सलाह देने का कार्य करता है वह राज्य के दोनों सदनों ( विधानसभा तथा विधान परिषद ) की कार्यवाही में तथा सदन में बोलने की शक्ति रखता है लेकिन वह मतदान नही कर सकता है। उसे विधानमंडल के सदस्यों को मिलने वाले सभी वेतन भत्ते एवं विशेषाधिकार प्राप्त होत उदाहरण के लिये भारत में सभी राज्यों में महाधिवक्ता होते हैं। राज्य में जो स्थिति महाधिवक्ता की है वही स्थिति केन्द्र में महान्यायवादी (एटॉर्नी जनरल) की होती है। अकटूबर २०१८ में एडवोकेट जनरल राघवेंद्र सिंह ने यह पद ग्रहण किया।

महान्यायवादी का उल्लेख संविधान के अनुच्छेद 76 में किया गया है राष्ट्रपति अनुच्छेद 76(1) के तहत महान्यायवादी की नियुक्ति करता है

सन्दर्भ
-------

1. ↑  "संग्रहीत प्रति". मूल से 14 नवंबर 2018 को पुरालेखित. अभिगमन तिथि 13 नवंबर 2018.

इन्हें भी देखें
---------------

* अधिवक्ता
* महान्यायवादी
**मापन मात्रकों/एककों का रूपान्तरण** एक ही मात्रा हेतु मापन के मात्रकों के बीच रूपान्तरण है, प्रायः गुणक **रूपान्तरण भाजकों** के माध्यम से जो मापा मात्रा मान को उसके प्रभाव को बदले बिना बदलते हैं।

एकक भाजक विधि
-------------

एकक भाजक विधि भग्नांकों के रूप में व्यक्त किए गए रूपान्तरण भाजकों का अनुक्रमिक अनुप्रयोग है और व्यवस्थित किया जाता है ताकि किसी भी भिग्नांक के अंश और भाजक दोनों में दिखाई देने वाली किसी भी विमीय एकक को तब तक काटा जा सके जब तक कि केवल विमीय एककों का वांछित मान प्राप्त न हो जाए। यह विधि कार्य करती है क्योंकि संख्याओं को उनके मान को बदले बिना एक से गुणा किया जा सकता है।

### उदाहरण

1 सप्ताह में कितने सेकण्ड होते हैं?

**हल**
1 सप्ताह (week) = 7 दिन

1 दिन (day) = 24 घण्टे

1 घण्टा (hour) = 60 मिनिट

1 मिनिट (minute)= 60 सेकण्ड (second)

एकक भाजकों को एक चरण में श्रेणीबद्ध रूप से इस प्रकार गुणा किया जाता है:

{\displaystyle 1{\cancel {week}}\times {\frac {7{\cancel {day}}}{1{\cancel {week}}}}\times {\frac {24{\cancel {hour}}}{1{\cancel {day}}}}\times {\frac {60{\cancel {minute}}}{1{\cancel {hour}}}}\times {\frac {60second}{1{\cancel {minute}}}}=604,800second}

सन्दर्भ
-------

1. ↑  "Factor-Label Method in Chemistry: Steps and Conversions". *study.com* (अंग्रेज़ी में). अभिगमन तिथि 2023-04-26.
निर्देशांक: 16°03′24″N 73°28′08″E﻿ / ﻿16.056535°N 73.468752°E﻿ / 16.056535; 73.468752

**तारकरली** (मराठी: तारकर्ली), महाराष्ट्र के सिंधुदुर्ग जिले के मालवन तालुका, का एक गांव है। आकर्षक समुद्र तट वाला यह स्थल तटीय महाराष्ट्र का एक लोकप्रिय पर्यटक गंतव्य है। यहाँ से, शिवाजी महाराज द्वारा निर्मित प्रसिद्ध नौसेनिक किले सिंधुदुर्ग को देख सकते हैं। यह गांव अपने रामनवमी उत्सव के लिए प्रसिद्ध है। यहाँ हर साल महापुरुष मंदिर में रामनवमी के उत्सव की व्यवस्था की जाती है। इस अवसर पर विभिन्न नाटकों (मराठी नाटक) का मंचन किया जाता हैं।

यहाँ का समुद्र तट एक लंबी पर संकीर्ण पट्टी के रूप में स्थित है, जहां का पानी बहुत साफ है। किसी खुले दिन में 20 फीट की गहराई तक का सागर तल साफ दिखाई देता है। पृष्ठभूमि में 'शुरु' के पेड़ एक अनोखी छटा प्रस्तुत करते हैं। विस्तृत नदी, सुंदर पालनौकायें और नदी तट पर बनी सुन्दर द्वीपीय झोंपड़ियां तारकरली की सुरम्य सुंदरता को और बढ़ा देते हैं। अक्सर यहां अठखेलियां करती डॉल्फ़िनें देखी जा सकती हैं। यहाँ साल भर मछलियों पकड़ी जाती हैं, गर्मी और सर्दियों के दौरान समुद्र से और मानसून के दौरान प्रतीप जल से, मानसून में ऐसा सुरक्षा कारणों की वजह से भी किया जाता है।

भूगोल
-----

तारकरली मालवन के दक्षिण में 8 किमी और मुंबई से यह लगभग 546 किमी की दूरी पर महाराष्ट्र के पश्चिमी तट पर स्थित है। यह करली नदी और अरब सागर के संगम पर स्थित है।

कैसे पहुँचें?
-------------

मुंबई मडगाओं रेल मार्ग में कुदाल रेलवे स्टेशन से 35 किलोमीटर की दूरी पर स्तिथ तारकरली बीच है एवं मालवण कसबे से 5.5 कि.मी.की दूरी पे है

कहाँ ठहरें?
-----------

एमटीडीसी रिज़ोर्ट, तारकरली

सामाजिक संगठन
-------------

* अखिल तारकरली ग्रामविकास मंडल, स्था। (1961)

सन्दर्भ
-------
***द अमेज़िंग रेस*** अमेरिकी रियलिटी गेम शो (वास्तविक घटनाओ पर आधारित) है जिसमें आम तौर पर दुनिया भर में होने वाली दौड़ के ग्यारह टीमें भाग लेती हैं। दौड़ शारीरिक और मानसिक चुनौतियों के साथ लगभग बारह चरणो में विभाजित होती है और इसमें टीमों को आगे बढ़ने के लिए दिए गए सुराग का परिणाम निकालना होता है, खुद को विदेशी क्षेत्रों में नेविगेट करना होता है, अपनी आवश्यकता अनुसार स्थानीय लोगो के साथ बातचीत करनी होती है, शारीरिक और मानसिक चुनौतियों का सामना करना पड़ता है और हवाई जहाज, नाव, टैक्सी और अन्य सार्वजनिक परिवहन विकल्पो के लिए होड़ करनी पड़ती है और यह सब टीमों को कार्यक्रम द्वारा प्रदान किए गए सीमित बजट के अंदर पड़ता है। समान्यतः हर चरण के पश्चात एक टीम दौड़ से बहार हो जाती है। अंतिम चरण में तीन टीमें बचती हैं और उनमें से सबसे पहले अंतिम रेखा को पार करने वाली टीम एक मिलियन अमेरिकी डॉलर (दस लाख अमेरिकी डॉलर) की इनामी राशि जीतती है। 

अमेरिकी संस्करण *द अमेज़िंग रेस* फ्रेंचाइज़ का मूल संस्करण है जिसका प्रसारण 2001 से सीबीएस पर हो रहा है। फ़रवरी 17, 2013, से शृंखला अपने बाइसवे सीज़न में प्रवेश कर गई। अनेक अन्तराष्ट्रीय संस्करण इसकी मूल संरचना के आधार पर विकसित किए गए, जबकि अमेरिकी संस्करण विश्व के कई अन्य बाजारों में प्रसारित किया जाता है।

बाहरी कड़ियाँ
-------------

* आधिकारिक जालस्थल
* *The Amazing Race*  इंटरनेट मूवी डेटाबेस पर
* *The Amazing Race* TV.com पर
**ताकानाकुय** (क्वेशुआ में "एक दूसरे को मारने के लिए") पेरू में कुज़्को के पास चुम्बिविलकास प्रांत के निवासियों द्वारा 25 दिसंबर को आयोजित साथी समुदाय के सदस्यों से लड़ने की एक वार्षिक स्थापित प्रथा है। यह प्रथा चुम्बिविलकास की राजधानी सैंटो टॉमस में शुरू हुई, और बाद में अन्य गांवों और शहरों में फैल गई, जिनमें प्रमुख कुज़्को और लीमा थे। त्योहार में नृत्य और पुराने संघर्षों को निपटाने के लिए एक-दूसरे से लड़ने वाले व्यक्ति शामिल होते हैं।

स्थानीय लोग परंपरा से कई सामाजिक लाभ प्राप्त करने का दावा करते हैं। सार्वजनिक विवाद संघर्ष को सुलझाने और शांतिपूर्ण समाज बनाने के लिए एक वैकल्पिक तरीका प्रदान करता है।

संदर्भ
------

1. ↑  Teofilo Laime Ajacopa, Diccionario Bilingüe Iskay simipi yuyayk'ancha, La Paz, 2007 (Quechua-Spanish dictionary)
2. ↑  
	* *Peleas rituales: la* waylía takanakuy *en Santo Tomás*. Revista Antropológica. 2012.
3. ↑  "Takanakuy – The Fighting Festival of Peru". *Events*. Oddity Central. 22 February 2011. अभिगमन तिथि October 16, 2012.
4. ↑  "A traditional holiday fist-fight". Reuters. 27 December 2007. अभिगमन तिथि October 16, 2012.
5. ↑  Lele Saveri (2012-02-24). "Christmas in the Andes". *VICE*.
**द एक्सिडेंटल प्राइम मिनिस्टर: द मैकिंग एंड अनमैकिंग ऑफ मनमोहन सिंह** भारतीय नीति विश्लेषक संजय बारू का एक संस्मरण है। वे 2004 से अगस्त 2008 तक तत्कालीन प्रधान मंत्री मनमोहन सिंह के मीडिया सलाहकार थे। पेंगुइन इंडिया द्वारा प्रकाशित इस किताब में आरोप लगाया गया कि अपने कैबिनेट या यहां तक कि प्रधान मंत्री कार्यालय (पीएमओ) तक सिंह के नियंत्रण में भी नहीं थे। बजाय उनके कांग्रेस की अध्यक्षा सोनिया गांधी के पास अत्याधिक शक्ति थी, सिंह उनके सहायक थे। "सत्ता के दो केंद्र नहीं हो सकते", बारू याद करते है, सिंह ने उन्हें समझाते हुए कहा था, "इससे भ्रम पैदा होता है"।

द एक्सिडेंटल प्राइम मिनिस्टर के जारी होने के दिन प्रधानमंत्री कार्यालय ने एक वक्तव्य जारी कर संस्मरण के दावों को नकार दिया, "पूर्व मीडिया सलाहकार द्वारा लिखी गई किताब एक विशेषाधिकृत पद का दुरुपयोग और विश्वसनीयता प्राप्त उच्च कार्यालय तक पहुंच का जाहिरा तौर पर व्यावसायिक लाभ उठाने का प्रयास है।" बारू का पीएमओ के आरोपों पर जवाब था "मैं खुश हूं।"बारू ने द इंडियन एक्सप्रेस को बताया, "अधिकांश किताब सकारात्मक है [प्रधान मंत्री के बारे में]"और उनके लिखने का मुख्या कारण ही सिंह का "उपहास का विषय बन जाना है, प्रशंसा का नहीं। मैं उन्हें एक इंसान के रूप में दिखा रहा हूं, मैं चाहता हूँ कि उसके लिए सहानुभूति हो।" 

द गार्जियन के मुताबिक, "शिथिलता का इस तरह का अंतरंग चित्रण निश्चित रूप से राजनीतिक असर करेगा" खासकर तब, जब भारत में आम चुनाव होने है.  मुख्य विपक्षी दल भाजपा ने पुस्तक में लगे आरोपों के के आधार पर सवालों की झड़ी लगा दी ... क्या प्रधान मंत्री से उनके कैबिनेट में कौन रहेगा इसका फैसला लेने का विशेषाधिकार उनसे जब्त कर लिया गया? क्या सोनिया गांधी के इशारे पर '2 जी फेम' ए राजा को नियुक्त किया गया? क्या किताब में लगे आरोप सही है कि प्रधानमंत्री ने जानबूझकर अपने सहयोगियों के भ्रष्टाचार को नजरअंदाज किया था। क्या इस वजह से 2 जी, सीडब्ल्यूजी और कोलगेट हुआ था? चुनावों को देखते हुए भाजपा ने यह भी वादा किया था कि "हम इस देश में आकस्मिक प्रधान मंत्री नहीं देंगे।"

द एक्सीडेंटल प्राइम मिनिस्टर पुस्तक का बॉलीवुड फिल्म में रूपांतरण हंसल मेहता द्वारा किया है, जिसमें अनुपम खेर सिंह की भूमिका निभाई और फिल्म 2018 प्रदर्शित हो चुकि है

इन्हें भी देखें
---------------

* द पैराडॉक्सिकल प्राइम मिनिस्टर
* द ऐक्सिडेंटल प्राइम मिनिस्टर

सन्दर्भ
-------

1. ↑  "कौन हैं संजय बारू, जिनकी 'द एक्सीडेंटल प्राइम मिनिस्टर' किताब पर बनी फिल्म से फिर गरमाई सियासत". मूल से 24 अगस्त 2019 को पुरालेखित. अभिगमन तिथि 24 अगस्त 2019.

अन्यत्र पाठ
-----------

* Editorial. "Writing No Wrongs". *The Hindu*. 16 April 2014.
* Nida Najar. "A Conversation With: Author Sanjaya Baru". *The New York Times*. 16 April 2014.
* Siddharth Singh. "Book Review: The Accidental Prime Minister". *Mint*. 17 April 2014.
* Harish Khare. "Bitter Lemon". *The Indian Express*. 19 April 2014.
* Sushil Aaron. "Review: Sanjaya Baru's book does a favour to history, Congress". *Hindustan Times*. 7 May 2014
* Madhu Trehan. NL Interviews Sanjaya Baru – Part 1, Part 2. NewsLaundry. Apr 18, 2014.

बाहरी कड़ियाँ
-------------

* *The Accidental Prime Minister* at Penguin India
* Excerpts at *India Today*
* Excerpt at *DNA*
**ताकाको नाकामोटो** (本 たか子, 19 नवंबर, 1903 - 28 सितंबर, 1991) एक जापानी उपन्यासकार और कार्यकर्ता थीं। वह द्वितीय विश्व युद्ध से पहले सर्वहारा साहित्य लिखने के लिए जानी जाती हैं, और युद्ध के बाद वह राजनीतिक विरोध के बारे में लिखने के लिए प्रसिद्ध हुई।

प्रारंभिक जीवन एवं शिक्षा
-------------------------

नाकामोटो का जन्म 19 नवंबर, 1903 को यामागुची प्रांत में हुआ था। उनके पिता एक रिटायर्ड आर्मी ऑफिसर थे, जो एक मिडिल स्कूल में फिजिकल एजुकेशन पढ़ाते थे । यामागुची कोटो जोगाको से स्नातक होने के बाद वह यामागुची में प्राथमिक स्कूल के शिक्षक के रूप में काम करती थीं।

पेशेवर जीवन
-----------

1927 में नाकामोटो टोक्यो चली गईं और न्योइन गीजुत्सु के लिए लिखा। टोक्यो में रहते हुए उन्होंने कपड़ा मजदूरों को रात में अपने हॉस्टल से निकलने के अधिकार के लिए हड़ताल करने के लिए प्रेरित किया। उसके बाद वह कम्युनिस्ट पार्टी के साथ अपनी भागीदारी के लिए गिरफ्तार भी हुई थीं, जबकि वह आधिकारिक तौर पर 1960 के जापानी सरकार में द्वितीय विश्व युद्ध के बाद हुए परिवर्तन के बाद तक पार्टी में शामिल नहीं हुई। इस अवधि के दौरान उन्होंने जो कहानियां लिखीं, वे अक्सर सर्वहारा साहित्य आंदोलन से जुड़ी होती हैं। उन्होंने 1937 में हाकुई सग्यो (白衣 作業) लिखी थी, जो महिला कैदियों के बारे में लिखी गई पहली किताबों में से एक थी।

जापानी सैन्य सरकार के दबाव में, युद्ध आंदोलन का समर्थन उत्पादन करने के लिए वह सर्वहारा साहित्य लिखने से उत्पादकता साहित्य (生産文学) लिखने की तरफ मुड़ीं। ये उपन्यास अक्सर आयरनवर्कर्स के अनुभव पर केंद्रित होते थे।

1941 में नाकामोटो ने कुरेहितो कुराहारा से शादी की। उनके दो बच्चे हुए।

द्वितीय विश्व युद्ध के बाद नाकामोटो ने जेल में और पुलिस निगरानी में अपने अनुभवों के बारे में लिखा । उन्होंने विरोध और प्रदर्शनों के बारे में लिखना शुरू कर दिया, जैसे की सुनागावा संघर्ष। उनकी पुस्तक *वाताशी नो अंपो टोसो निकी* (わたしの安保闘争日記) अमेरिका और जापान के बीच आपसी सहयोग और सुरक्षा की संधि के विरोध में अपने काम के बारे में थी। अपने पूरे करियर में उनके कार्यों को बंजी शुजुन पुरस्कार, अकुतागावा पुरस्कार और शीनचोशा साहित्य पुरस्कार के लिए मनोनीत किया गया।

नाकामोटो की 28 सितंबर, 1991 को ब्रोंकाइटिस से मौत हो गई।

संदर्भ
------

1. 1 2 3 4 5 6  Schierbeck, Sachiko Shibata; Edelstein, Marlene R. (1994). *Japanese Women Novelists in the 20th Century: 104 Biographies, 1900-1993* (अंग्रेज़ी में). Museum Tusculanum Press. आई॰ऍस॰बी॰ऍन॰ 978-87-7289-268-9.
2. 1 2  "中本 たか子とは". *コトバンク* (जापानी में). अभिगमन तिथि 2021-11-08.
3. ↑  "山口県". *www.pref.yamaguchi.lg.jp* (जापानी में). अभिगमन तिथि 2021-11-08.
4. ↑  "中本たか子（なかもと たかこ）-芥川賞候補作家｜芥川賞のすべて・のようなもの". *prizesworld.com*. अभिगमन तिथि 2021-11-08.